CELEX: 62008TN0066
Language: fi
Date: 2008-02-05 00:00:00
Title: Asia T-66/08: Kanne 5.2.2008 — British Sky Broadcasting Group v. SMHV — Vortex (SKY)

9.5.2008   
            
            
               FI
            
            
               Euroopan unionin virallinen lehti
            
            
               C 116/21
            
         Kanne 5.2.2008 — British Sky Broadcasting Group v. SMHV — Vortex (SKY)
   (Asia T-66/08)
   (2008/C 116/39)
   Kannekirjelmän kieli: englanti
   Asianosaiset
   
      Kantaja: British Sky Broadcasting Group plc (Isleworth, Yhdistynyt kuningaskunta) (edustaja: J. Barry, solicitor)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Vortex SA (Pariisi, Ranska)
   Vaatimukset
   
               —
            
            
               Ensimmäisen oikeusasteen tuomioistuimen on sillä perusteella, että ensimmäinen valituslautakunta on rikkonut neuvoston asetusta (EY) N:o 40/94 ja/tai sen soveltamiseen liittyviä oikeussääntöjä
               
                           —
                        
                        
                           todettava, että ensimmäisen valituslautakunnan tekemän riidanalaisen päätöksen osa (etenkin sen kohdat 18 ja 19), jossa hylätään kantajan väitteet sopimuksesta, on kumottava jättäen ensimmäisen valituslautakunnan lopulliset päätelmät väitteen hylkäämisestä ennalleen
                        
                     
                           —
                        
                        
                           riidanalaista päätöstä on muutettava niin, että siinä todetaan, että; — sopimusta sovelletaan muihin tavaramerkkeihin kuin sopimuksessa määriteltyihin tiettyihin rekisteröinteihin sekä tuleviin tavaramerkkeihin; — sopimuksella estetään väitteen tekijää tekemästä väitettä tai esittämästä minkäänlaista vastustusta siitä, että BSkyB käyttää tai rekisteröi muita tavaramerkkejä, joihin sisältyy sana ”SKY”, kuin tavaramerkkejä ”SKYROCK” ja ”SKYZIN”, molemmat kuten ne on määritelty ranskalaisissa tuomioistuimissa; — sopimus on lopullinen ja sitova sovintosopimus BSkyB:n ja väitteen tekijän välillä ranskalaisten tuomioistuinten määrittelemällä tavalla (mukaan lukien Ranskan korkein oikeusistuin)
                        
                     
                           —
                        
                        
                           riidanalaista päätöstä on muutettava ja tarkastettava niin, että siinä käsitellään kaikki perusteet, jotka BSkyB esitti vastauksessaan väitteeseen, ja lausutaan niistä
                        
                     
                           —
                        
                        
                           SMHV on velvoitettava korvaamaan BSkyB:lle aiheutuneet oikeudenkäyntikulut.
                        
                     
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja
   
      Haettu yhteisön tavaramerkki: Kuviomerkki ”SKY” luokkiin 9, 16, 18, 25, 28, 35, 38, 41 ja 42 kuuluvia tavaroita ja palveluita varten — hakemus N:o 3 166 378
   
      Sen tavaramerkki- tai merkkioikeuden haltija, johon väitemenettelyssä on vedottu: Vortex SA
   
      Tavaramerkki- tai merkkioikeus, johon väitemenettelyssä on vedottu: Yhteisön ja kansalliset sanamerkit ”SKYROCK” luokkiin 9, 16, 18, 25, 28, 35, 38, 41 ja 42 kuuluvia tavaroita ja palveluita varten
   
      Väiteosaston ratkaisu: Väitteen hyväksyminen kaikkia luokkiin 9, 38 ja 41 kuuluvia tavaroita ja palveluita varten ja luokkaan 35 kuuluvien tavaroiden ja palveluiden ”mainostamisen” osalta
   
      Valituslautakunnan ratkaisu: Väiteosaston ratkaisun kumoaminen ja väitteen hylkääminen kokonaisuudessaan
   
      Kanneperusteet: Kantaja väittää, ilman että se riitauttaa riidanalaisen päätöksen päätösosaa, että valituslautakunnan perusteluilla rikotaan neuvoston asetusta N:o 40/94 ja sen soveltamiseen liittyviä oikeussääntöjä.